Twee vas oor ietermagog, olifanttand(Foto’s: SAPD) Twee Zimbabwiese burgers sal na verwagting Maandag in die Musina-landdroshof verskyn op aanklag van die besit van bedreigde spesies. Die verdagtes, 32 en 43 jaar oud, is Vrydag in hegtenis geneem nadat ’n ietermagog en ’n olifanttand in hul besit gevind is. Volgens kol. Malesela Ledwaba, polisiewoordvoerder, het die inhegtenisneming gevolg nadat inligting ontvang is oor die twee verdagtes wat Suid-Afrika naby die Beitbrug-grenspos van Zimbabwe af binnegekom het deur ‘n rivier oor te steek. ’n Operasie is van stapel gestuur en die verdagtes is voorgekeer. Die ietermagog en olifanttand is in die verdagtes se rugsakke gevind. Die polisie se ondersoek na die voorval duur voort.